OpenLLM-France/wikimedia huggingface dataset:
# Raúl Rodríguez Navas

* No s'ha de confondre amb Raúl Navas Paúl.
Raúl Rodríguez Navas (Sevilla, 11 de maig de 1988) és un futbolista professional andalús que juga com a defensa central pel Recreativo.

## Carrera esportiva

Navas va jugar en etapa juvenil al Sevilla FC, i va debutar com a sènior la temporada 2007–08 a la tercera divisió, amb el Sevilla C. El 30 de maig de 2009 va disputar el seu primer partit professional, amb el Sevilla Atlético en una derrota per 0–4 a casa contra el CD Tenerife a la segona divisiío, en un partit en què a més a més fou expulsat.
El juliol de 2009 Navas va signar contracte amb el Reial Valladolid, inicialment per jugar amb l'equip B. El 16 de maig de 2010, el dia que el club de Castella i Lleó va consumar el seu descens de primera divisió, va debutar a La Liga, jugant com a titular en una derrota per 0–4 a fora contra el campió, el FC Barcelona; en el seu segon any va jugar alguns partits oficials amb el primer equip, i fou finalment descartat l'agost de 2011.
Els anys següents va competir a la segona B, amb el Celta de Vigo B i la SD Eibar. Amb el darrer equip, va assolir dues promocions consecutives, les temporades 2012-2013 i 2013-2014.
El 12 de juliol de 2014 Navas va signar un contracte per un any amb la Reial Societat, i fou immediatament cedit a l'Eibar. Va debutar-hi a la màxima categoria el 24 d'agost, jugant com a titular en una victòria per 1 a 0 a casa contra precisament la Reial Societat.
Navas va marcar el seu primer gol a primera el 8 de desembre, el tercer d'una victòria per 5 a 2 a casa contra la UD Almería. el 3 de juny de 2015, els Txuri-urdin varen executar una clàusula del seu contracte per extendre'l fins al 2018.

## Referències

* ↑ Paseo del Tenerife por Sevilla; Marca, 30 maig 2009 (castellà)
* ↑ Néstor, Raúl Navas y Carlos Delgado fichan por el Promesas; Aupa Pucela, 18 juliol 2009 (castellà)
* ↑ Barcelona 4–0 Valladolid; ESPN FC, 16 maig 2010
* ↑ Raúl Navas, libre; web del Valladolid, 10 agost 2011 (castellà)
* ↑ Raúl Navas ficha por la Real y se marcha cedido a la SD Eibar; web de la Real Sociedad, 12 juliol 2014 (castellà)
* ↑ Lara seals dream start for Eibar; ESPN FC, 24 d'agost de 2014
* ↑ Eibar 5–2 Almeria; ESPN FC, 8 de desembre de 2014
* ↑ La Real Sociedad renueva a Raúl Navas hasta 2018; Diario Vasco, 3 de juny de 2015 (castellà)

## Enllaços externs

* Raúl Navas a BDFutbol
* Raúl Navas, Fitxa a Soccerway
# Radames (cràter)

Radames és un cràter de l'asteroide del tipus Amor (433) Eros, situat amb el sistema de coordenades planetocèntriques a -5.2 ° de latitud nord i 115.1 ° de longitud est. Fa un diàmetre de 1.6 km. El nom va ser fet oficial per la UAI l'any 2003 i fa referència a Radames, oficial egipci, amant de l'esclava etíop Aida de l'òpera Aida de Verdi (Itàlia, 1870).

## Referències

* ↑ "Radames (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Stanley Sadie, Macmillan Press. The New Grove Dictionary of Opera, 1992..
# Radar Doppler

El radar Doppler és un radar especialitzat que fa ús de l'efecte Doppler per produir dades de velocitat sobre objectes a una distància. Ho fa radiant un senyal microones cap a l'objecte desitjat i escoltant la seva reflexió, i després analitzant com la freqüència del senyal de tornada ha estat alterada pel moviment de l'objecte. Aquesta variació dona una mesura altament acurada del component radial de la velocitat de l'objecte amb relació al radar. Els radars Doppler es fan servir en aviació satèl·lits de sondeig, meteorologia, radar de policia (radar gun), radiologia, i radar bistàtic (míssils terra- aire).
Els radars meteorològics més moderns fan servir les tècniques del radar d'impulsió Doppler (pulse-doppler radar) per examinar el moviment de la precipitació meteorològica, però només és una part del processament de les seves dades.

## Variació de freqüència

La fórmula exacta pel radar Doppler és la mateixa que la reflexió de la llum per un mirall mòbil. No cal invocar la teoria d'Einstein "de la relativitat restringida, perquè totes les observacions es fan en el mateix marc de referència. El resultat exacte canvia amb la velocitat de la llum i la velocitat de l'objecte donada la freqüència desplaçada ($F_{r}$) com a funció de la freüència original ($F_{t}$) :
       $F_{r}=F_{t}({\frac {1+v/c}{1-v/c}})$

## Història

El radar FM es va desenvolupar molt durant la Segona Guerra Mundial i més tard, quan ja es disposava dels radars magnetrònics i de microones, el radar FM va quedar en desús. El processador Doppler només pot processar velocitats de ±1/2 que la PRF del radar. Això no és cap problema en els radars meteorològics

## Referències

* ↑ CopRadar.com -- subsidiary of Sawicki Enterprises. «Police Traffic Radars». CopRadar.com -- subsidiary of Sawicki Enterprises, Data incorrecta. [Consulta: 17 juliol 2009].
* ↑ Ditchburn, R.W. "Light", 1961, 1991. Dover publications Inc., pp331-333
* ↑ Jaffe, Bernard M., "Forward Reflection of Light by a Moving Mirror," American Journal of Physics, Vol. 41, April 1973, p577-578

## Bibliografia

* Luck, David G. C.. Frequency Modulated Radar. Nova York: McGraw-Hill, 1949.

## Enllaços externs

* Description of Doppler shift used in Continuous wave Doppler radar
* Listen to X-Band Doppler of person walking and golf ball rolled Arxivat 2009-06-22 a Wayback Machine.
# Regina (cràter)

Regina és un cràter d'impacte en el planeta Venus de 24,9 km de diàmetre. Porta el nom d'un antropònim llatí, i el seu nom va ser aprovat per la Unió Astronòmica Internacional el 1985.

## Referències

* ↑ «Regina». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Ramón Mendiburu Ibarburu

Ramón Mendiburu Ibarburu (Sant Sebastià, 12 de març de 1940) és un ciclista basc, ja retirat, que fou professional entre 1962 i 1970. En el seu palmarès destaca una victòria d'etapa a la Volta a Espanya de 1966 i la Volta a Andalusia de 1967. Una vegada retirat fou seleccionador estatal, director tècnic de la Volta a Espanya i mànager dels equips Kas i Fagor. També formà part del Comitè Directiu de la Unió Ciclista Internacional.

## Palmarès

* 1960
** Campió d'Espanya en ruta amateur
* 1961
** Campió d'Espanya en ruta amateur
* 1963
** 1r al Trofeu Nicolau Casaus (etapa de la Setmana Catalana)
** Campió d'Espanya per Regions (CRI) (amb Guipúscoa)
* 1966
** 1r al Trofeu Elola
** Vencedor d'una etapa de la Volta a Espanya
* 1967
** 1r a la Volta a Andalusia i vencedor d'una etapa
** 1r al G.P.Muñecas Famosa-G.P.Onil
* 1968
** 1r a la Volta a La Rioja, vencedor d'una etapa i de la regularitat
** Vencedor d'una etapa de la Volta a Catalunya

### Resultats a la Volta a Espanya

* 1966. 37è de la classificació general. Vencedor d'una etapa
* 1967. 21è de la classificació general
* 1969. 39è de la classificació general

### Resultats al Tour de França

* 1965. Abandona (13a etapa)
* 1966. 49è de la classificació general
* 1967. Abandona (17a etapa)
* 1969. Abandona (10a etapa)

## Referències

* ↑ «MENDIBURU IBARBURU Ramón». [Consulta: 24 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - José Ramon MENDIBURU IBARBURU» (en italià). [Consulta: 24 novembre 2022].
* ↑ «MENDIBURU, Ramón». urtekaria.com. Arxivat de l'original el 17 de maig 2005. [Consulta: 24 novembre 2022].
* ↑ «Ramón Mendiburu recibe un homenaje singular en Irun» (en castellà), 11-06-2016. [Consulta: 24 novembre 2022].

## Enllaços externs

* Fitxa de Ramón Mendiburu a sitiodeciclismo.net
* Palmarès de Ramón Mendiburu a urtekaria.com Arxivat 2005-05-17 a Wayback Machine.
# Regions biogeogràfiques de la Unió Europea

Les Regions biogeogràfiques de la Unió Europea és el conjunt de regions biogeogràfiques en les quals està dividit el territori de la Unió Europea: la macaronèsica, la mediterrània, l'atlàntica, l'alpina, la continental, la boreal, la panònica, la del Mar Negre i l'estèpica. L'objectiu de garantir el manteniment (o el restabliment) de l'estat de conservació favorable dels hàbitats i les espècies en la seva àrea de distribució natural dins el territori de la UE s'ha d'aplicar per a cada regió biogeogràfica i, dins de cada una d'aquestes, per als hàbitats i les espècies que hi són presents de forma significativa i no marginal, dins del context de la Xarxa Natura 2000.

## Referències

* ↑ «Memòria de la Xarxa Natura 2000» (PDF). Generalitat de Catalunya. Arxivat de l'original el 2014-02-22. [Consulta: 8 febrer 2014].
# Ranzières

Ranzières és un municipi francès situat al departament del Mosa i a la regió del Gran Est. L'any 2007 tenia 67 habitants.

## Demografia
### Població

El 2007 la població de fet de Ranzières era de 67 persones. Hi havia 28 famílies, de les quals 12 eren unipersonals (8 homes vivint sols i 4 dones vivint soles), 4 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 30 eren l'habitatge principal de la família, 14 eren segones residències i 5 estaven desocupats. 47 eren cases i 2 eren apartaments. Dels 30 habitatges principals, 27 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 9 en tenien quatre i 17 en tenien cinc o més. 26 habitatges disposaven pel capbaix d'una plaça de pàrquing. A 13 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ranzières el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 4 |
| 4 | 30 a 34 | 4 |
| 8 | 25 a 29 | 0 |
| 0 | 20 a 24 | 4 |
| 4 | 15 a 19 | 8 |
| 8 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 40 persones, 31 eren actives i 9 eren inactives. De les 31 persones actives 29 estaven ocupades (18 homes i 11 dones) i 2 estaven aturades (1 home i 1 dona). De les 9 persones inactives 6 estaven jubilades, 2 estaven estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Ranzières hi havia 4 explotacions agrícoles que ocupaven un total de 564 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Ranzières a l'INSEE.
* Évolution et structure de la population Fitxa amb el detall de dades de Ranzières a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ranya

Ranya (kurd: ڕانیە, Ranye; àrab: رانية, Rāniya) és una ciutat al Kurdistan iraquià, dins de la governació de Sulaymaniyya.

## Geografia

Tot i que la seva altitud mitjana és de només 576 metres, es troba en una regió muntanyosa. És la ciutat principal que hi ha a les ribes del llac Dukan que es troba al curs del Zab Inferior.
Ranya es troba aproximadament a 85 quilòmetres a l'oest de Silêmanî, la capital de la província, i a 315 quilòmetres al nord-nord-est de Bagdad, la capital d'Iraq.
El setembre de 2017, un equip d'arqueòlegs iraquians i britànics, dirigit per experts del Museu Britànic, va visitar el jaciment de l'antiga ciutat de Qalatga Darband, situada al sud de Ranya i que es creu que va ser fundada per Alexandre el Gran l'any 331 aC. Aquesta va ser la primera vegada que els arqueòlegs van anar al jaciment després del seu descobriment l'any 1996 mitjançant imatges per satèl·lit nord-americanes preses a la dècada de 1960 i desclassificades a la dècada de 1990.

## Clima

Ranya té un clima mediterrani. La temperatura mitjana és de 21 °C. El mes més calorós és el juliol, amb temperatures que poden arribar als 36 °C, i el més fred és el febrer, amb mitjanes de 8 °C. La pluviositat mitjana és de 1.239 mm anuals. El mes més plujós és el novembre amb 362 mm de pluja, i el més sec és l'agost, amb només 14 mm.

## Demografia

L'any 2013 la seva població s'estimava en 55.477 habitants.

## Referències

* ↑ «Raniyah, Iraq Page» (en anlès). Fallingrain. [Consulta: 8 novembre 2023].
* ↑ «Iraq. Mapa de referència. Escala 1:1 200 000, 1979, J-38-XXVII» (en rus). vlasenko.net. Arxivat de l'original el 2013-05-02. [Consulta: 8 novembre 2023].
* ↑ «Une cité antique fondée par Alexandre le Grand redécouverte en Irak grâce à la guerre contre Daech» (en francès). RTBF, 27-09-2017. [Consulta: 8 novembre 2023].
* ↑ Finlayson i Peel, 2007, p. 1633–1644.
* ↑ «NASA Earth Observations Data Set Index» (en anglès). NASA. Arxivat de l'original el 2017-04-01. [Consulta: 8 novembre 2023].
* ↑ «NASA Earth Observations: Rainfall (1 month - TRMM)» (en anglès). NASA. Arxivat de l'original el 2017-04-01. [Consulta: 8 novembre 2023].
* ↑ «Rānīyah» (en anglès). World Gazetteer. Arxivat de l'original el 2013-02-10. [Consulta: 8 novembre 2023].

## Bibliografia

* Finlayson, B. L.; Peel, M. C. «Updated world map of the Köppen-Geiger climate classification». Hydrology and Earth System Sciences, 11, 2007, pàg. 1633–1644. DOI: 10.5194/hess-11-1633-2007.
# Regne Buyeo

Buyeo o Puyŏ (coreà: pujʌ), Fuyu en xinès, va ser un regne antic coreà localitzat l'actual Manxúria fins al nord de Corea del Nord, durant el segon segle aC fins al 494. Les seves restes van ser absorbides pel regne veí i germà de Goguryeo en 494. Tant Goguryeo com Baekje, són dos dels Tres Regnes de Corea, es consideraven a si mateixos la seva nació successora.

## Enllaços externs

* Encyclopedia Britannica (anglès)
# Relicanth

Relicanth és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Relicanth a Bulbapedia (anglès)
Espècies de Pokémon :
# Rendiment

«Rendiment» té aquests significats:
* Rendiment (termodinàmica)
* Rendiment (finances)
* Rendiment (física)
* Prova de rendiment,
* Rendiment lluminós, relació entre el flux lluminós emès i la potència consumida per aquesta font.
* Centre d'Alt Rendiment, organisme que dona suport a l'esport d'alt nivell amb projecció internacional
Viccionari
# Rascló de les Fiji

El rascló alabarrat o Rascló de les Fiji (Hypotaenidia poeciloptera) és un ocell extint de la família dels ràl·lids (Rallidae) que habitava entre la vegetació de les illes Viti Levu i Ovalau, a les Fiji.

## Referències

* ↑ rascló alabarrat «Rascló de les Fiji». Cercaterm. TERMCAT, Centre de Terminologia. Rev. 10/05/2023(català)
* ↑ rascló de les Fiji «Rascló de les Fiji». Cercaterm. TERMCAT, Centre de Terminologia. Rev. 10/05/2023(català)
# Refugi Font Ferrera

El refugi Font Ferrera és un refugi guardat de mitja muntanya, situat a l'extrem sud-oest del Massís dels Ports, a 1157 m d'altitud, a la serralada més meridional de Catalunya.
El refugi són 40 places (20 en absència de guarda) en lliteres seguides amb matalassos i flassades, llum de plaques solars, vàters i dutxes d'aigua calenta. Hi ha lloc per cuinar, servei de menjars i begudes, estufa de llenya, internet i disposa d'emissora.
Es pot pernoctar per fer excursions, passejades i bicicleta de muntanya. El sender de gran recorregut GR-7 passa pel darrere del refugi, i és lloc de pas d'excursionistes que recorren aquesta ruta. És obert tot l'any. Cal demanar reserva per dormir i menjar.

## Accessos

És al terme de La Sénia, ben a prop del Tossal d'en Cervera (1.346 m), encara que l'accés en vehicle es fa des de la població valenciana de Fredes, després de 13 km de pista forestal. És punt de pas del GR 7, formant part de la travessa Estels del Sud, que recorre tot el massís dels Ports.
A peu es pot accedir des de Fredes en hora i mitja, des del Pinar Pla en 30 min, seguint el GR 7 des del refugi Caro són 5 h i des del refugi Mas del Frare 2:15 h i des de la Sénia 7 hores.

## Ascensions i travessies

Es tracta d'un refugi amb nombroses opcions per practicar l'excursionisme en família, pels senders GR 7, GR 8 i PR C 16, ascensions i travessies a El Negrell (1.344 m), Tossal d'en Cervera (1.347 m) i Tossal dels Tres Reis (1.350 m).

## Referències

* ↑ Institut Cartogràfic i Geològic de Catalunya
* ↑ «Refugi Font Ferrera». Feec.cat. [Consulta: 8 febrer 2015].
# Renato Travaglia

Renato Travaglia (Cavedine, Itàlia, 26 d'octubre de 1965) és un pilot de ral·li italià actualment retirat, guanyador en dos ocasions del Campionat d'Europa de Ral·lis: l'any 2002 amb un Peugeot 206 WRC i l'any 2005 amb un Renault Clio S1600 i un Mitsubishi Lancer Evo VII. També ha participat a proves del Campionat Mundial de Ral·lis i del Intercontinental Rally Challenge.
Al llarg de la seva trajectòria ha guanyat 12 ral·lis a nivell nacional i internacional, aconseguint guanyar el Campionat d'Itàlia de Ral·lis de l'any 2002.

## Referències

* ↑ Shacki. «eWRC-results.com - rally database» (en anglès). [Consulta: 2 juliol 2022].
# Relleu de Naqsh-e Rostam de la Victòria de Sapor I

El Relleu de Naqsh-e Rostam de la Victòria de Sapor I és a 3 quilòmetres al nord de Persèpolis. És la talla feta en la roca més impressionant d'un conjunt de vuit talles en roca sassànides, per sota de les tombes dels seus predecessors aquemènides.

## Descripció

Aquesta talla mostra una famosa escena en què l'emperador romà Valerià s'agenolla davant Sapor I i li demana pietat. Sapor havia vençut a Valerià en la batalla d'Edessa, en què tot l'exèrcit romà fou destruït i Valerià fou capturat per Sapor. Aquesta va ser la primera i única vegada en què un emperador romà fou presoner. Es mostra també l'emperador Filip l'Àrab parat i el cos de Gordià III jau enfront de les potes de la cavalcadura de Sapor.(1)
Hi ha una inscripció en grec de cinc línies dessota el cavall, però està danyada. Es creu que n'hi havia dues inscripcions més, ara destruïdes, en persa mitjà i part.

## Referències

* ↑ Mehrdad Kia, The Persian Empire: A Historical Encyclopedia (ABC-CLIO, 2016), vol. 1, s.v. "Naqsh-e Rostam", pàgs. 29–31.
* ↑ The history of pre-Islamic literature of Persia, Ahmad Tafazzoli and Zhale Amoozgar, p. 87, Sokhan publications, Tehran, ISBN 964-5983-14-2.
# Rentat nasal

El rentat nasal és una pràctica d'higiene personal en la qual es renta la cavitat nasal per eliminar els mocs i les restes del nas i dels sinus, per tal de millorar la respiració nasal. La pràctica és beneficiosa amb efectes secundaris menors. El rentat nasal també es pot referir a l'ús d'esprais nasals salins o nebulitzadors per humitejar les membranes mucoses.

## Usos mèdics

El reg nasal pot ser una teràpia eficaç per alleujar els símptomes tant de la sinusitis crònica com de la sinusitis aguda causada per infeccions de les vies respiratòries superiors, així com pel refredat. Les evidències d’ús en sinusitis cròniques són febles.
També pot ser útil per alleujar temporalment els símptomes associats a la rinitis al·lèrgica.

## Referències

* ↑ També atuell o gerreta (segons la forma) de netí. TermCat. 2020.
* ↑ Chong, LY; Head, K; Hopkins, C; Philpott, C; Glew, S; Scadding, G; Burton, MJ; Schilder, AG «Saline irrigation for chronic rhinosinusitis.». The Cochrane Database of Systematic Reviews, 4, 26-04-2016, pàg. CD011995. DOI: 10.1002/14651858.CD011995.pub2. PMID: 27115216.
* ↑ Hermelingmeier, Kristina E.; Weber, Rainer K.; Hellmich, Martin; Heubach, Christine P.; Mösges, Ralph «Nasal irrigation as an adjunctive treatment in allergic rhinitis: a systematic review and meta-analysis». American Journal of Rhinology & Allergy, 26, 5, 01-09-2012, pàg. e119–125. DOI: 10.2500/ajra.2012.26.3787. ISSN: 1945-8932. PMC: 3904042. PMID: 23168142.
# Resolució 182 del Consell de Seguretat de les Nacions Unides

La Resolució 182 del Consell de Seguretat de les Nacions Unides, aprovada per unanimitat el 4 de desembre de 1963, després que la República de Sud-àfrica es va negar a cooperar amb la resolució 181, el Consell va tornar a demanar a Sud-àfrica que respongués amb les resolucions anteriors i que tots els Estats compleixin la resolució 181. A continuació, el Consell va demanar al secretari general de les Nacions Unides establir un petit grup d'experts per examinar formes de resoldre la situació a Sud-àfrica i informar al Consell no més tard de l'1 de juny de 1964.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# Resolució 1831 del Consell de Seguretat de les Nacions Unides

La Resolució 1831 del Consell de Seguretat de les Nacions Unides fou adoptada per unanimitat el 19 d'agost de 2008. El Consell renova la seva autorització de la Missió de la Unió Africana a Somàlia (AMISOM) per un nou període de sis mesos.

## Detalls

En el preàmbul de la resolució, el Consell va acollir favorablement la signatura el 19 d'agost, de l'acord entre el Govern Federal de Transició de Somàlia i l'Aliança del Realliberament de Somàlia i va assenyalar que demana a les Nacions Unides que "autoritzin i implementar una força d'estabilització internacional de països que són amics de Somàlia, excloent-hi països veïns".
En virtut del Capítol VII de la Carta, el Consell va autoritzar a la Missió que adoptés totes les mesures necessàries, segons correspongui, per complir el seu mandat, tal com s'indica en la resolució 1772 (2007), subratllant, en particular, que la missió podria adoptar totes les mesures necessàries per proporcionar seguretat a les infraestructures clau i contribuir a la creació de condicions de seguretat per a la prestació d'assistència humanitària.
El Consell va instar els Estats membres a proporcionar recursos financers, personal, equipament i serveis per a la implementació completa d'AMISOM.
El Consell va animar al Secretari General a continuar explorant amb el president de la Comissió de la Unió Africana, en coordinació amb els donants, les formes d'enfortir el suport logístic, polític i tècnic de les Nacions Unides a la Unió Africana, construint la capacitat de la Unió d'assumir els seus compromisos per recolzar AMISOM, i ajudar al desplegament complet d'AMISOM, en la mesura del possible, amb l'objectiu d'assolir els estàndards de les Nacions Unides.

## Referències

* ↑ «SECURITY COUNCIL RENEWS AUTHORIZATION OF AFRICAN UNION MISSION IN SOMALIA». United Nations, 19-08-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org